लोक-विश्‍वासें दे अध्ययन राहें इ’ब्बी पता लगदा ऐ जे डुग्गर दा लोक मानस इक्कलसोख जां सुआर्थी नेईं ऐ, बल्के उसी अपने घर परिवार दे कन्नै कन्नै पद‌्‌दरनासियें दी सुरक्षा ते भलाई बेह‌‌‌्तरी दी बी चैंता रेही ऐ। इसी भाएं ओह‌्दी उदारता समझेआ जा ते भाएं मजबूरी पर इन्ना जरूर ऐ जे जनम शा लेइयै मृतु तगर मनुक्खै गी दूए प्राणियें दी अक्सर लोड़ पौंदी रौंह‌्दी ऐ। इयै बजह मनुक्खें गी इक दूए दे करीब आनदी ते सुखै-दुखै दा भाईवाल बनांदी ऐ।